שאול 
כָּל הַלַּיְלָה עָלוּ מְדוּרוֹת בֶּהָרִים; וְעָבְרָה הָרִנָה בֶּעָרִים, בַּכְּפָרִים,   ; כִּי זָכִינוּ, וּמֶלֶךְ יֵשׁ בְּיִשְׂרָאֵל,; אִם יִרְצֶה הַנָּבִיא - יְבָרְכֵנוּ הָאֵל. ; שָׁאוּל, הַנֶּחְבָּא לַכֵּלִים, הַחוֹרֵש בַּבָּקָר,; בְּלִי חֶמְדָּה הוא לְמֶלֶך הֻכְתַּר, שָׁאוּל.; לֹא בִּיקֵשׁ הַמַּלְכוּת, לֹא חָפֵץ בִּיְקָר,; עַל כָּרְחוֹ לוֹ הַכֶּתֶר נִקְשָׁר, שָׁאוּל, שָׁאוּל.   ; בִּכְפָרֵי בִּנְיָמִין הַחַיִים לְלֹא חוֹב; נָעֲמוּ לְשָׁאוּל, הַבָּחוּר וְהַטּוֹב, ; אַךְ בִּקְרוֹא הַנָּבִיא אֶת שָאוּל לַשְּׁלִיחוּת –; הוּא קִיבֵּל אֶת עֻלָהּ שֶׁל חוֹבַת הַמַּלְכוּת.; אֶת עַמּוֹ לֹא עָשַׁק, מֶלֶךְ רַךְ וְלוֹחֵם,; בִּשְׂרָרָה לֹא דָבַק, אֶת אוֹיְבֵהוּ רִיחֵם,; לִצְבָאוֹ הוּא מוֹפֵת וְרִאשׁוֹן לְמָלֵא; כָּל חוֹבָה, כְּאַחֲרוֹן חַיָּלֵי הַשָׂדֶה.; קְרַע, שָׁאוּל, אֶת צְעִיף הַקָּדוֹשׁ הָאוֹהֵב; מִנָּבִיא מְקַנֵּא, מִדָּוִד הַכּוֹזֵב,; כִּי אִם הֵם הַקְּדוֹשִים וְאַתָּה הַחוֹטֵא –; חֵי הָאֵל לֹא אֵדַע – בַּטֵּירוּף מִי הַמֻּכֶּה.; וְעִם בּוֹא יוֹם אַחֲרוֹן וְהוּא שָׁב מְעֵין-דּוֹר,; כְּבָר חָתוּם גוֹרָלוֹ, לֹא נָסוֹג לְאָחוֹר,; מִן הַקְּרָב לֹא עָרַק, חוֹבוֹתָיו עוֹד הִשְלִים,; מֶלֶךְ טוֹב וְיָפֶה, גַם אוֹהֵב גַם נָעִים.; שָׁאוּל, הַנֶּחְבָּא לַכֵּלִים, הַחוֹרֵש בַּבָּקָר...; 